EELNÕU

15.10.2025

**Energiamajanduse korralduse seaduse täiendamise seadus**

Energiamajanduse korralduse seadusestehakse järgmised muudatused:

**1)** seadust täiendatakse 84. peatükiga järgmises sõnastuses:

„**84. peatükk**

**Alternatiivkütuste laadimis- ja tankimispunktide andmed ja tunnuskood**

**§ 3215. Alternatiivkütuste laadimis- ja tankimispunktide andmed**

(1) Üldsusele juurdepääsetavate alternatiivkütuste laadimis- ja tankimispunktide käitajad või, käitajate ja omanike vahelise kokkuleppe kohaselt, nende punktide omanikud on kohustatud tegema oma staatilised ja dünaamilised andmed tasuta kättesaadavaks riikliku juurdepääsupunkti kaudu Euroopa Parlamendi ja nõukogu määruse (EL) 2023/1804, milles käsitletakse alternatiivkütuste taristu kasutuselevõttu ja millega tunnistatakse kehtetuks direktiiv 2014/94/EL (ELT L 234, 22.09.2023, lk 1–47), artikli 20 kohaselt.

(2) Eesti teabevärav on Euroopa Parlamendi ja nõukogu määruse (EL) 2023/1804 artikli 2 punkti 38 tähenduses riiklik juurdepääsupunkt, mille kaudu teevad üldsusele juurdepääsetavate alternatiivkütuste laadimis- ja tankimispunktide käitajad või, käitajate ja omanike vahelise kokkuleppe kohaselt, nende punktide omanikud kättesaadavaks staatilised ja dünaamilised andmed.

**3216. Alternatiivkütuste taristu käitajate ja liikuvusteenuse osutajate tunnuskoodid ja nende taotlemine**

(1) Transpordiamet on Euroopa Parlamendi ja nõukogu määruse (EL) 2023/1804 artikli 20 lõike 1 tähenduses tunnuskoodide registreerimise organisatsioon, mis annab laadimispunktide käitajatele ja liikuvusteenuste osutajatele kordumatuid tunnuskoode ja haldab neid.

(2) Laadimispunktide käitaja ja liikuvusteenuse osutaja esitab kordumatu tunnuskoodi saamiseks Transpordiameti kodulehe kaudu vormikohase taotluse.

(3) Transpordiamet avaldab tunnuskoodi taotluse vormi oma veebilehel.

(4) Transpordiamet vaatab taotluse läbi 15 tööpäeva jooksul taotluse saamisest arvates. Taotluse läbivaatamisel kontrollib Transpordiamet, kas taotleja on registreeritud Eesti äriregistris. Käesoleva paragrahvis sätestatud nõuetele vastavuse korral rahuldab Transpordiamet taotluse ning väljastab tunnuskoodi.

(5) Kui taotlus ei vasta nõuetele, määrab Transpordiamet taotlejale tähtaja puuduste kõrvaldamiseks.

(6) Pärast taotluse rahuldamise otsuse tegemist registreerib Transpordiamet taotleja kontaktandmed ja tunnuskoodi oma veebilehel ning ajakohastab neid andmeid vähemalt üks kord aastas.“;

**2)** seadust täiendatakse §-ga 384 järgmises sõnastuses:

**„384. Alternatiivkütuste taristu käitajate ja liikuvusteenuse osutajate tunnuskoodide väljastamise või registreerimise taotluse esitamine**

Käesoleva seaduse § 3216 lõikes 2 nimetatud taotlus tuleb esitada kolme kuu jooksul käesoleva seaduse jõustumisest arvates.“.

Lauri Hussar

Riigikogu esimees

Tallinn, …. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

Tallinn, …. ……. 2025