**Eelnõu „Energiamajanduse korralduse seaduse täiendamise seadus“ seletuskirja lisa**

Eelnõu kohta tehtud ettepanekute arvestamise tabel

|  |  |  |
| --- | --- | --- |
| Ettepaneku esitaja | Ettepanek | Arvestamine/  mittearvestamine |
| Justiits- ja digiministeerium | Seletuskirjast tuleneb, et ka liikuvusteenuse osutajad peavad andmed kättesaadavaks tegema, kuid neid pole § 32.15 kaasatud. Palume vaadata üle kõikide normide kõik isikukoosseisud, et tagada õigusselgus normiadressaadis. | Arvestatud- täiendatud seletuskirja. |
|  | EN-s ei ole sätestatud aga seda, mida tehakse taotluse korral, kui soovitakse olemasolev identifitseerimistunnus registreerida. Ka sellise taotluse lahendamine peaks olema eraldi reguleeritud ja taotluse rahuldamise tagajärg sätestatud. | Mittearvestatud. Laadimis- ja tankimispunktide käitajatel ja liikuvusteenuse osutajale tuleb taotleda kordumatu tunnuskood või märkida soovitud tunnuskood, TRAMile hindamiseks täites selleks Transpordiameti kodulehel olev taotlusvorm. Täna turuosalistel puudub unikaalne tunnuskood. |
|  | Eelnõust peab selguma, mis on need alused, millal võidakse taotlus jätta rahuldamata. Palun eelnõu täiendada. | Arvestatud, täiendatud eelnõu ja seletuskirja. |
|  | Millal toimub esmane registreerimine/avalikustamine? | Arvestatud, täiendatud eelnõu ja seletuskirja. |
|  | Sätte sõnastus viitab justkui sellele, et taotlejate ring on seaduse jõustumisel piiritletud ja selge ning taotlus esitatakse ühekordselt. Ühe kuu jooksul peavad taotluse esitama siiski üksnes ettevõtjad, kellel on seaduse jõustumise hetkeks see vajadus tekkinud, mitte kõik isikud, kes taotlust nt tulevikus esitavad. Normi adressaati tuleks täpsustada. Samuti ei pruugi olla 1 kuu piisav isikute jaoks, kellel ID-d veel ei ole. | Arvestatud, täiendatud eelnõu ja seletuskirja. |
|  | Palume selgitada, millises andmekogus toimub Transpordiameti veebilehe kaudu edastatud taotluste menetlemine, sh andmete kogumine ja säilitamine. Antud hetkel ei ole eelnõus välja toodud, kui kaua ja millisel eesmärgil taotluse andmeid säilitatakse, seega palume kas teha viide andmekogule, kus andmeid töödeldakse või täiendada eelnõu ka andmete säilitamistähtajaga. | Arvestatud.  Transpordiametile esitatud taotlused salvestatakse dokumendihaldussüsteemis ja eraldi andmekogu selleks ei looda. Lisaks on muudetud taotluses nõutavaid andmeid, mis puudutavad üksnes juriidilist isikut, seega tegemist ei ole enam isikuandmetega. Taotlus koos esitatud andmetega kustutatakse hetkel, mil IDRO tunnuskoodi saanud ettevõtja lõpetab teenuse osutamise või oma äritegevuse. |
|  | Eelnõu § 1 p 1 (EnKS § 3216 lg 4) – kõnealuses lõikes on toodud lahtine loetelu, milliseid  isikuandmeid taotlus võib sisaldada.  Juhime tähelepanu, et töödeldavate isikuandmete kategooriate loetelu ei või olla lahtine loetelu.  Isikuandmete töötlemisel on andmetöötleja kohustatud järgima EL isikuandmete kaitse  üldmääruse (IKÜM) artiklis 5 toodud isikuandmete töötlemise põhimõtteid, milleks muu hulgas on  seaduslikkuse, õigluse ja läbipaistvuse põhimõte. Selle põhimõtte järgi peab isikuandmete  töötlemiseks olema alati seaduslik alus ning füüsilist isikut puudutavate isikuandmete kogumine,  kasutamine, lugemine või muu töötlemine ja nende andmete töötlemise ulatus peab olema  läbipaistev.  Selgitame, et igasugune isikuandmete töötlemine (sh kogumine ja säilitamine) riivab Eesti  Vabariigi põhiseaduse (PS) §-is 26 sätestatud õigust eraelu puutumatusele. PS § 11 kohaselt tohib  õigusi ja vabadusi piirata ainult kooskõlas põhiseadusega. See tähendab, et niisugune piirang  peab olema kooskõlas ka PS § 3 esimese lausega, mille kohaselt teostatakse riigivõimu üksnes  põhiseaduse ja sellega kooskõlas olevate seaduste alusel. Sättes väljendatud üldise  seadusereservatsiooni põhimõtte järgi peab põhiõigusi puudutavates küsimustes kõik olulised  otsused langetama seadusandja.  Palume säte sõnastada järgmiselt:  „(4) Taotlus sisaldab järgmisi andmeid:“  Juhul kui taotlus võib sisaldada ka muid andmeid, mis ei ole isikuandmed, palume sätted eraldi  välja tuua selliselt, et isikuandmete loetelu oleks toodud ammendava loeteluna.  Palume seletuskirjas ka välja tuua, et isikuandmeid teabevärava kaudu ei avalikustata. | Arvestatud.  Taotluse andmete loetelu ei reguleerita seaduse tasandil. Küll, aga selgitatakse käesoleva seaduseelnõu seletuskirjas. |